આ વિશે વાત કરતાં નિશીતા રાજપૂત કહે છે, ‘સારા કામ માટે હંમેશાં તત્પર રહેવું જોઈએ તેવું પપ્પાએ બાળપણથી જ શીખવ્યું છે. આજે હું જે કામ કરી રહી છું તેની મને ઘણી ખુશી છે. ભગવાનનો આભાર પણ માનું છું કે આવા સારા કાર્ય માટે મને સહકાર આપ્યો. શહેરની નામાંકિત શાળાઓમાં તો ધનિક વર્ગનાં બાળકો અભ્યાસ કરતા હોય છે. માટે તે લોકોને કોઈ મદદની જરૃર નથી હોતી, પરંતુ જે શાળાઓ એનજીઓ ચલાવે છે અથવા તો જે નાની શાળાઓ છે. જેની ફી ૨૦૦થી લઈને ૩૦૦ જેટલી હોય છે તેવી ૧૦૭ શાળાની વિદ્યાર્થિનીઓને અભ્યાસ કરવામાં અમે મદદ કરીએ છીએ. જેમાં ફી ઉપરાંત તેમની નોટબુક, પુસ્તકો, યુનિફોર્મ જેવી અનેક જરૃરિયાતો પુરી કરવાનો અમારો ધ્યેય હોય છે. આ વર્ષે દસ હજાર વિદ્યાર્થિનીઓને અભ્યાસ કરાવવાનો અમારો હેતુ છે. જેના માટે એક કરોડ રૃપિયાની સહાય દાતાઓ તરફથી મળશે. મારા જીવનનો ધ્યેય દીકરીઓનેે ભણી-ગણીને પગભર બનાવવાનો છે. જેની માટે હું જીવન પર્યન્ત પ્રયત્ન કરતી રહીશ.’